**San Eugenio** oli Espanjan laivaston vuonna 1775 vesille laskettu kaksikantinen 74-tykkinen linjalaiva.

Valmistus
---------

Aluksi alusta suunniteltiin 1773 Gautierin *sistema francésin* mukaan, mutta lopulta se valmistettiin käyttäen Romero de Landan paranneltua suunnitelmaa. Aluksen tykkien määrän nostamisesta 80:een annettiin määräys 3. helmikuuta 1790.

Palvelus
--------

Alus lähti 24. lokakuuta 1775 Ferrolista Cádiziin päällikkönään Juan de Lángara y Huarte. Se saapui 14. marraskuuta Cádiziin, mistä alus lähti 14. helmikuuta 1776 *Orienten* ja *San Miguelin* kanssa partiomatkalle Cabo de São Vicenteen. Se palasi 15. huhtikuuta Cádiziin. Huhtikuussa alus partioi Algerin edustalla *Vencedorin* kanssa. Alus lähti 12. elokuuta Cádizista Gastonin laivueen mukana partiomatkalle Kanariansaarille ja Portugalin rannikolle, mistä se palasi 11. marraskuuta laivueen mukana Cádiziin.

Joulukuussa 1776 alus lähti Ferrolista *Orienten* ja pienempien alusten kanssa. Se lähti 18. heinäkuuta 1777 Cádizista *Vencedorin* mukanaan 60 upseerioppilasta Cartagenaan perustettuun kouluun. Ne saapuivat 24. heinäkuuta Cartagenaan, mistä alus lähti fregatti *Santa Lucíen* kanssa partiomatkalle Algerian aluevesille. Ne palasivat 15. syyskuuta Cádiziin.

Alus lähti 23. kesäkuuta 1779 Córdovan laivaston mukana Cádizista 1. Englannin kanaalin sotaretkelle. Se palasi 19. marraskuuta laivaston mukana Cádiziin. Alus osallistui 16. tammikuuta 1780 Cabo de Santa Marían taisteluun, missä se vallattiin. Aluksen miehistö valtasi aluksensa takaisin myrskyssä, minkä jälkeen uppoamisvaarassa ollut alus purjehdittiin Cádiziin. Maaliskuussa 1780 alus osallistui Gibraltarin piiritykseen. Elokuussa 1881 alus lähti Córdovan laivaston mukana Cádizista 2. Englannin kanaalin sotaretkelle. Alus lähti 24. syyskuuta 1781 Borjan laivueen mukana Cádizista kohdatakseen ja saattaakseen Cádiziin Havannasta tulevan Moralesin saattueen.

Alus saattoi 2. tammikuuta 1782 Córdovan laivaston mukana Cádizista Havannaan lähtevän Borjan laivueen Cabo de São Vicenteen. Alus lähti 7. huhtikuuta Cisnerosin viiden linjalaivan ja fregatin muodostaman laivueen mukana Cádizista partiomatkalle Cape Sparteliin tukemaan Gibraltarin saartoa. Alus lähti 15. heinäkuuta 1782 Cisnerosin kolmesta linjalaivasta ja pienemmistä aluksista koostuvan laivueen mukana partiomatkalle Cape Sparteliin. Alus saapui 28. elokuuta laivueen mukana Algecirasinlahdelle, mistä se lähti 9. syyskuuta *San Lorenzon*, *Astuton* sekä Ranskan merivoimien *Dictateurin* ja *Sufisantin* kanssa Morenon laivastoon piirittämään Gibraltaria.

Alus kohtasi 12. syyskuuta Córdovan Gibraltaria piirittävän laivaston. Alus osallistui 21. lokakuuta 1782 Cape Spartelin taisteluun, mutta ei käynyt tykistötaistelua vihollisen kanssa. Joulukuussa 1782 alus liitettiin Cádizissa myöhemmin peruutettua Jamaikan sotaretkeä varten koottuun laivastoon.

Alus lähti 25. heinäkuuta 1783 Osornon laivueen mukana Cádizista partiomatkalle Cabo de São Vicenten ja Cabo de Santa Marían alueille, mistä se palasi elokuussa Cádiziin. Alus lähti 1783 taistelemaan merirosvoja ja salakuljettajia vastaan Montevideon, Valparaison, Talcahuanon ja El Callaon rannikolle. Alus palasi Cádiziin, missä se sijoitettiin 1786 reserviin.

Alus lähti 29. syyskuuta 1790 Ferrolista Cádiziin, jonne se saapui 3. lokakuuta. Huhtikuussa 1791 alukselle kuormattiin joukkoja Oraniin. Alus lähti 13. heinäkuuta 1791 fregattien *Santa Rosan* ja *Santa Rosalían* kanssa Cádizista Ceutaan, mistä ne kuljettivat joukkoja Barcelonaan. Elokuussa 1791 alus partioi Cape Spartelin alueella Carrizosan laivueen kanssa, jonka alukset olivat *San Agustín* ja *San Hermenegildo* sekä fregatti *Santa Rosalía*. Alus saapui 12. lokakuuta 1791 prikien *Atocha* ja *Cazadorin* kanssa Cádiziin.

Alus lähti 11. marraskuuta 1791 fregatti *Nuestra Señora del Rosarion* kanssa piirittämään Orania. Ne palasivat Cádiziin vielä marraskuussa ja uudelleen 1. tammikuuta 1792 pienempien sota-alusten kanssa. Alus lähti 21. helmikuuta 1792 Cádizista evakuoimaan Oranista joukkoja ja alueen asukkaita. Alus lähti 12- maaliskuuta 1792 Cartagenasta. Alus saapui 22. maaliskuuta šebekki *Gamon* ja joukkojen kanssa Cádiziin, mistä se kuljetti 4. huhtikuuta *San Joaquínin* kanssa joukkoja Coruñaan. Ne saapuivat 12. huhtikuuta Coruñaan. Vuonna 1793 alus oli Ferrolissa reservissä.

Alus saapui 1. huhtikuuta 1793 Cartagenaan. Se suojasi 11. kesäkuuta Aristizábalin laivueen lippulaivana Cádizista 27 joukkoja ja tarvikkeita kuljettaneen kauppalaivan saattueen Havannaan. Laivueen muut alukset olivat *San Juan Bautista*, *San Isidro*, *San Gabriel*, *San Lorenzo* ja *San Ramón* sekä fregatit *Nuestra Señora de la O* ja *Santa Águeda*. Saattue saapui 26. heinäkuuta La Guariaan ja 2. elokuuta Port Cabelloon, mistä se lähti 10. joulukuuta Santo Domingoon Manzanillonlahdelle piirittämään Ranskan Port Delfiniä. Saattue saapui 3. tammikuuta 1794 Santo Domingoon. Fort Delfin antautui 29. tammikuuta. Aristizábalin laivue lähti 9. toukokuuta Fort Delfinistä Havannaan, jonne se saapui 7. kesäkuuta.

Alus lähti 27. helmikuuta 1795 kolmen linjajalaivan, neljän fregatin ja prikin kanssa Havannasta taistelemaan Trinidadin kapinallisia vastaan. Osasto saapui 29. maaliskuuta Trinidadiin. Alus palasi 27. joulukuuta Havannaan, kun se oli osallistunut joukkojen ja siviiliväestön evakuointiin Santo Domingosta. Maaliskuussa 1796 alus lähti Havannasta *Asían* kanssa Santo Domingoon. Ne saapuivat 25. maaliskuuta Santo Domingon Ocoanlahdelle. Alus lähti 17. kesäkuuta *Asían*, *San Ramónin* ja *Santa Isabelin* kanssa Santo Domingon Bayaguanasta, kun joukkojen ja siviiliväestön evakuointi Havannaan oli saatu päätökseen. Ne saapuivat 23. kesäkuuta lukuun ottamatta *Asiaa* Havannaan.

Lokakuussa 1796 alus oli Havannassa, jossa se joutui heinäkuussa 1797 Britannian kuninkaallisen laivaston saartamaksi. Alus suojasi 20. heinäkuuta 1797 Aristizábalin laivueen lippulaivana Havannasta saattueen. Laivueen aluksina olivat *Ángel de la Guarda*, *San Ramón* ja *Santa Isabel* sekä neljä fregattia ja priki. Elokuussa alus saapui saattueen mukana Havannaan. Vuodet 1798 ja 1799 alus oli Havannassa, missä se siirrettiin 1800 reserviin. Vuonna 1801 alus oli edelleen Havannassa, kunnes se lähti 1802 Cádiziin. Alus romutettiin 1804 Cádizissa.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4 5 6 7 8 9 10 11 12  Winfield et al 2023 s. 154


|  |  |  |  |
| --- | --- | --- | --- |
|  | Edeltäjä:***San Miguel*** | **Espanjan laivaston linjalaivat** | Seuraaja:**San Fermín -luokka** |